
Cyd-destun yr Ymchwil

Nod yr aseiniad yma yw dylunio ac i werthuso’n feirniadol brosiect ymchwil sef yn agos at ymarfer astudiaeth gwers gan ganolbwyntio ar fodel yr athro trawsnewidiol wrth sicrhau fy mod yn datblygu ymarfer sydd yn cael effaith gadarnhaol ar y disgybl/disgyblion. Byddaf yn cynllunio methodoleg ymchwil sydd yn gysylltiedig â dangos dealltwriaeth feirniadol o natur ymchwil addysgol.

Y mater rwy eisiau ei ddatrys yn fy ymchwil fydd ‘sut gall clod a chosb gael effaith ar ymddygiad ac ymrwymiad disgyblion?’. Penderfynais i a fy mhartner dewis yr agwedd yma oherwydd mae hi’n strategaeth byddwn bendant yn defnyddio pob dydd pan fyddwn ni ar leoliad a hefyd ar ôl i ni raddio. Roedd y penderfyniad yma yn eithaf hawdd i ni gytuno arno oherwydd pa mor aml rydym yn defnyddio clod a chosb yn yr amgylchedd dysgu ac yn wastad yn edrych am ffyrdd i’w ddatblygu yn y maes yma. Ar ôl i ni gynnal yr ymchwil, rwy’n gobeithio bod yn ymwybodol o ba ddulliau clod/cosb sydd yn gweithio’n gorau a hefyd, gallwn weld yr holl effeithiau maent yn cael ar weddill y dosbarth (ydy’r gweddill y dosbarth yn dysgu wrth glod a chosb disgyblion eraill).

Byddaf yn cynnal yr ymchwil blaenorol yn ddosbarth o 24 o ddisgyblion blwyddyn 3 a 4 yn Ysgol X sef yn dysgu trwy’r cyfrwng Gymraeg. Cyflwynir Saesneg yn ffurfiol yn yr ysgol ar ddechrau cyfnod allweddol 2. Mae yna 312 o ddisgyblion amser llawn ar gofrestr yr ysgol, a 72 o blant yn y meithrin rhan amser. Addysgir y disgyblion mewn 8 dosbarth yn y Cyfnod Sylfaen a 6 dosbarth yng nghyfnod allweddol 2 a chyflogir 14 athro, gan gynnwys y pennaeth.













Llenyddiaeth cysylltiedig ag ymchwil

Nid yw pawb yn cytuno â chanmoliaeth, fodd bynnag, mae rhai yn ei wrthwynebu'n gryf. Yn ôl Montessori (1964), Moore & Anderson (1969) a Piaget (1952), mae unigolion yn dysgu wrth eu pwysau eu hunain a bod gwobrwyo a chanmol plant yn ddiangen a bod cyflawni tasgau’n gywir yn wobr ynddo’i hun (Montessori, 1964; Moore & Anderson, 1969; Piaget, 1952). Mae Deci (1975), Lepper a Greene (1978) yn ategu'r datganiad hwn trwy nodi y gall gwobrwyo plant am waith ac ymdrechion da leihau cymhelliant mewn gwirionedd yn hytrach na chynnydd. Sy'n golygu nad yw canmoliaeth mor ddymunol â'r hyn a feddylir (Deci, 1975; Lepper a Greene, 1978). 

Yn ôl Burnett (2001) mynegodd llawer o fyfyrwyr (91%) awydd i gael eu cydnabod yn aml neu’n achlysurol am eu galluoedd academaidd (adborth gallu), ond pan roddwyd y dewis iddynt rhwng cael adborth ar ymdrech neu allu, gwelwyd ffafriaeth uchel i dderbyn adborth ar ymdrech (Burnett, 2001) . Mewn cyferbyniad â'r canfyddiad hwn, cyfeiriodd Craven et al (1991) at ddata UDA yn nodi bod myfyrwyr yn gwerthfawrogi adborth gallu fwyaf ac mai dyma'r ffactor mwyaf dylanwadol yn natblygiad hunan-gysyniadau mewn rhai meysydd. Y rhagosodiad yma yw, er mwyn creu cysyniad cadarnhaol o'ch hun fel person cymwys a medrus mewn tasgau penodol, bod angen i ddisgyblion gael gwerthusiadau gallu gan eraill (Craven et al, 1991). Roedd myfyrwyr a ddywedodd eu bod wedi derbyn lefelau isel o werthusiad gallu mewn mathemateg a darllen gan eu hathrawon yn dweud nad oeddent yn dda yn y pynciau hynny, yn ôl Burnett (2003). 

Yn ôl Fredenburg, Lee, a Solmon (2001), mae myfyrwyr yn gwerthuso eu cymhwysedd i wneud tasg yn seiliedig ar eu gwerthusiad gwybyddol o'r wybodaeth sydd ar gael, sy'n cynnwys ffynonellau fel hyfforddwr neu sylwadau arwyddocaol eraill. Dywedodd Freedman-Doan et al (2000) Pan ofynnwyd i'r plant "sut maen nhw'n gwybod mai nhw yw'r gorau mewn gweithgaredd a ddewiswyd ganddynt?" Dywedodd 46% mai adborth cadarnhaol am eu galluoedd oedd y rheswm pam eu bod yn meddwl mai nhw oedd y mwyaf. Cynhaliwyd cyfweliadau gyda 865 o blant gradd 1af, 2il, a 4ydd gradd ar gyfer yr astudiaeth hon (Freedman-Doan et al, 2000).

Cynhaliodd Mueller a Dweck (1998) gyfres o ymchwil gyda disgyblion naw i un ar ddeg oed a darganfod nad oedd myfyrwyr a dderbyniodd cosb ac yna profiad methiant diweddarach yn gwneud yn dda ar ôl y methiant, tra bod myfyrwyr a dderbyniodd clôd yn gwneud hynny'n dda. Roedd myfyrwyr a gafodd cosbi yn beio eu colled ar ddiffyg deallusrwydd; gostyngodd eu perfformiad ar ôl y gosb; dywedasant gelwydd am eu canlyniadau ar ôl y gosb. Datgelodd canfyddiadau chwe ymchwiliad Mueller a Dweck fod dim ond darparu adborth gallu yn cael ôl-effeithiau andwyol, yn enwedig pan fydd profiad methiant yn dilyn (Mueller a Dweck, 1998).

Roedd yn well gan athrawon i roi ganmoliaeth gyffredinol heb ei thargedu at ddisgybl penodol. Mae llawer o astudiaethau (Brophy, 1981; Gable et al. 2009; Hattie & Timperley 2007; Kalis, Vannest, & Parker 2007; Lannie, & McCurdy, 2007; Nicol & Macfarlane-Dick, 2005) wedi canfod bod canmoliaeth gyffredinol yn aneffeithiol oni bai ei fod yn gysylltiedig ag ymddygiad neu dasg benodol. Dadleuodd Mueller a Dweck (1998) yn erbyn defnyddio cosb yn yr ystafell ddosbarth oherwydd iddo gael effaith negyddol, ond roeddent yn cefnogi'r defnydd o glôd a chanmoliaeth.
Noda Hunt & Brady (1955) gall cosb gael y canlyniad anfwriadol o achosi niwed emosiynol. Mae nifer o astudiaethau wedi dangos nad oes unrhyw ganlyniadau emosiynol hirdymor i gosb (Hunt & Brady, 1955). Ymhellach, fel nododd Azrin a Holz (1966), mae'n beth da nad yw cosb yn cael canlyniadau emosiynol hirdymor yn y rhan fwyaf o achosion, oherwydd byddai'n anodd dileu cosb o fyd natur (Azrin a Holz, 1966). Yn ôl Harris & Wolchik (1979) er bod ymddygiadau emosiynol yn cael eu harsylwi'n rheolaidd ar ôl cosb, effeithiau tymor byr yw'r rhain fel arfer. Er y cafwyd adroddiadau bod cosb yn achosi effeithiau negyddol byr, mae nifer o ymchwilwyr wedi nodi bodolaeth sgîl-effeithiau cadarnhaol pan gaiff ei ddefnyddio (Harris & Wolchik, 1979).










Astudiaeth Gwers 

Yn ôl Stigler a Hiebert (1999), mae astudiaeth gwers yw astudiaeth weithredu ystafell ddosbarth sy’n canolbwyntio ar dwf gwybodaeth ymarfer athrawon. Ers y 1870au, mae wedi bod yn cael ei ddefnyddio yn Japan. O ganlyniad, mae astudiaeth gwers 70 mlynedd yn hŷn nag ymchwil gweithredu fel yr ydym yn ei adnabod yn y Gorllewin. Mewn ‘gwersi ymchwil’, mae grwpiau o athrawon yn cydweithio ar gynllunio, addysgu, arsylwi a dadansoddi dysgu ac addysgu. Maent yn cadw dyddlyfr o'u darganfyddiadau. Gallant ddatblygu neu fireinio dull pedagogaidd trwy gydol y cylch o wersi ymchwil, a fydd yn cael eu rhannu ag eraill trwy wersi ymchwil cyhoeddus a thrwy gyhoeddi papur yn disgrifio eu gwaith (Stigler a Hiebert, 1999). Awgryma Dudley (2011), mae astudiaethau gwersi yn gweithio oherwydd eu bod yn caniatáu i athrawon weld dysgu disgyblion yn llawer mwy manwl nag sy’n bosibl fel arfer, i weld y gwahaniaethau rhwng yr hyn yr oeddent wedi tybio oedd yn digwydd a beth ddigwyddodd mewn gwirionedd, i ddarganfod sut i gynllunio dysgu sy’n cyfateb yn well i anghenion y disgyblion, a gwneud hyn yng nghyd-destun cymuned addysgu a dysgu cefnogol sydd wedi ymrwymo’n gryf i helpu disgyblion i lwyddo (Dudley, P. 2011).

Mae nifer o ymchwilwyr (Fernandez, 2002; Fernandez a Chokshi, 2002; Lewis a Tsuchida, 1998; Stigler a Hiebert, 1999; Yoshida, 1999) wedi nodi bod y defnydd o astudiaeth gwersi wedi dod yn amlwg ymhlith athrawon ac addysgwyr. Mae gwella addysgu a dysgu myfyrwyr wedi dod yn ganolbwynt i ddatblygiad proffesiynol athrawon. Fel y diffinnir gan Lewis (2000), yn astudiaeth gwers, mae athrawon yn cynllunio, arsylwi a thrafod gyda'i gilydd i gynhyrchu gwers ymchwil. Mewn astudiaeth gwersi, mae athrawon yn chwarae rhan weithredol fel ymchwilwyr i archwilio a mireinio gwersi ar gyfer gwella addysgu a dysgu (Lewis, 2000).

Yn ôl McMahon (2008) dangosodd canfyddiadau'r astudiaeth y gall astudiaethau gwersi ddarparu fframwaith cefnogol ar gyfer cydweithrediad adfyfyriol hyfforddwyr wrth iddynt ymdrechu i wella eu haddysgu. Yn ogystal, mae athrawon profiadol wedi tyfu'n broffesiynol o ganlyniad i'w cyfranogiad yn yr astudiaeth wers, gan eu bod yn gallu myfyrio ar eu harferion eu hunain a meithrin cydweithrediad athrawon wrth roi cymorth i athrawon cyn-wasanaeth. McMahon. Fodd bynnag, darganfuwyd y gall astudiaeth gwersi fod yn aneffeithiol mewn amgylchiadau lle mae diffyg dealltwriaeth athrawon o gynnwys (McMahon, 2008). O ganlyniad, mae'n hollbwysig bod arbenigwr pwnc yn mynychu cyfarfodydd Astudio Gwersi i roi cymorth mewn achosion lle mae diffyg dealltwriaeth o gynnwys yn atal cydweithio ystyrlon. 

Er mwyn cynnal y cyfweliad, penderfynais i a fy mhartner i ddewis tri disgybl ar hap er mwyn cadw’r ymchwil yn deg. Credwn dyma’r ffordd fwyaf effeithiol er mwyn derbyn y canfyddiadau gorau. Cytuna Shadish et al (2002) gyda’r datganiad yma gan ddweud hyn yw’r ffordd gorau i gynnal ymchwil gan fydd pawb yn cael cyfle cyfartal i gael eu dewis i gyfranogi (Shadish et al., 2002). Mae’r dosbarth cyfan yn mor debyg o ran ymddygiad ac ymrwymiad, felly, credaf yn gryf dyma’r ffordd gorau o ddewis y cyfranogwyr a hefyd, mae hi’n ffordd effeithiol oblegid mae’n gynrychioladol o’r dosbarth cyfan.

Oherwydd y ffordd mae fy ysgol yn cynllunio ei gwersi, bydd eisiau i mi addysgu cyfres o  wersi sydd nail ai yn cynnwys y dosbarth cyfan fel ymarfer corff neu ryw fath o arbrawf, neu ymestynna’r hyd o’r cyflwyniadau gwersi. Bydd hyn yn rhoi'r cyfle i mi i roi mwy o glod neu gosb i’r disgyblion ac yn rhoi’r cyfle i’r disgyblion i ddeall beth sydd yn ddisgwyliedig o ran ymddygiad ac ymrwymiad, yn enwedig os bydden nhw’n dysgu wrth eu cyfeillion. Pwysleisia Gelman (2009) mae plant yn dysgu siwt gymaint wrth y bobl sydd o’i gwmpas ac yn dechrau ymddwyn yr un ffordd, felly, gall hyn meddwl bod os mae rhywun yn y dosbarth yn ymddwyn yn dda ac yn gweld yr athro/athrawes yn rhoi clod iddynt, bydd y disgyblion eraill yn ceisio ymddwyn yr un ffordd (Gelman, 2009).

Er mwyn cynnal yr ymchwil, rwyf wedi dewis arsylwad fel dull ymchwil. Dewisaf hyn oblegid mae hi’n ffordd dda i eistedd nôl i weld yr holl ddosbarth gyda fy nghwestiynau neu dabl arsylwi. Diffinia Bryant (2015) arsylwad fel dull sydd yn galluogi ni i ddeall ac i gymryd y cyd-destun o fewn y ffordd mae pobl yn cydweithio. Pwysleisia’r cryfderau o ddefnyddio arsylwad fel dull ymchwil, mae hi’n rhoi’r cyfleoedd i’r ymchwilir i ddod o hyd i ganfyddiadau ni fyddwn yn gallu cael heb arsylwad ac yn lleihau dyfalu (Bryant, 2015). Cytunir Patton (2002) gyda’r datganiad yma gan ddweud mai arsylwadau yn galluogi ni i weld a nodi pethau sydd weithiau yn cael ei adael mas gan ddefnyddio dull ymchwil arall. Maent hefyd yn nodi mae hi’n rhoi’r cyfle i’r ymchwilir i ddysgu pethau am y cyfranogwyr ni allwn weld mewn cyfweliad (Patton, 2002). Ar y llaw arall, mae yna rhai cyfyngiadau gyda’r dull yma. Noda Holmes a Bloxman (2007) bod yna llwyth o anfanteision gyda’r dull yma; yr un mwyaf amlwg yw, dim pob tro mae’r arsylwad yn mynd i ateb eich cwestiynau ymchwil ac yn gallu bod gwastraff amser (Holmes a Bloxman, 2007). O hyn, rwy’n dal eisiau mynd ymlaen gyda defnyddio arsylwad fel dull ymchwil oblegid mae yna lawer fwy manteision nag anfanteision ac rwy’n meddwl bydd y dull yma yn werthfawr i mi o ran cwpla fy nhaflen arsylwi.

I sicrhau fy mod yn barod i gynnal yr arsylwad, rwyf wedi creu taflen arsylwi (gweler atodiad i) sydd yn cynnwys y ffordd rwyf yn bwriadu cynnal yr arsylwad a hefyd yr holl gwestiynau bwriadaf i ofyn. Mae yna amrywiaeth o gwestiynau i ofyn, caeedig ac agored. 

Yn ychwanegol ag arsylwad, byddaf hefyd yn cynnal cyfweliad gyda 3 disgybl. Noda Bailey (1994) mae cyfweliadau yn rhoi siwt gymaint o hyblygrwydd i’r cyfwelydd ac yn dweud bod ni’n cymryd atebion cliriach ac ymestynnol o gyfweliadau (Bailey, 1994). Ar y llaw arall, mae yna anfanteision i gyfweliadau. Pwysleisia Opdenakker (2006) gall cyfweliadau bod yn ddrud ac yn cymryd llwyth o amser i gynnal ac i baratoi. Hefyd, maent yn nodi nid yw cyfweliadau yn rhoi’r un faint o hysbysrwydd i’r cyfranogwyr â dulliau eraill (Opdenakker, 2006). Byddaf dal yn bwriadu cynnal cyfweliad i gael mewnwelediad dwfn o’r hyn mae plant yn teimlo am glod a chosb. Hefyd, nid yw’r cyfyngiadau nodaf am y cyfweliad yn berthnasol i fy ymchwil ond mae hi’n rhywbeth byddaf yn ystyried am y dyfodol.

Penderfynon ni i ganolbwyntio ar 2 agwedd benodol, sef yr effaith ar y disgybl sydd yn derbyn clod neu gosb a hefyd, yr effaith mae clod a chosb yn cael ar gyd-ddisgyblion. Dewison ni'r cwestiynau yma (gweler atodiad ii) i gael mewnwelediad o’r ffordd mae’r disgyblion yn ymateb i glod a chosb a hefyd, pa fath o glod a chosb sydd yn cael eu defnyddio yn y dosbarth ac am beth mae’r disgyblion yn derbyn clod a chosb am.

Y disgwyliadau oedd i’r cyd-ddisgyblion i ddilyn esiampl ar ôl weld y ffordd mae’r disgybl sydd wedi derbyn clod yn ymddwyn. Ac ar y llaw arall, bydd y cyd-ddisgyblion yn osgoi ymddwyn yr un ffordd â’r disgybl sydd wedi derbyn cosb.

Er mwyn adfyfyrio, byddaf yn defnyddio dull Kolb (1984) Pwysleisia’r Cylch Dysgu arsylwi fel ffordd i ddadansoddi a dod i gasgliadau ynglŷn â phrofiadau. Y nod yw cymryd y dysgu hwn mewn i brofiadau newydd, ac felly yn cwblhau’r cylch Kolb (1984). Awgrymodd Akella (2010) mae dull Kolb (1984) yn anwybyddu agweddau fel agweddau cymdeithasu a seicodynamig. Ni chytuna Witt, Colbert & Kelly (2013) gyda’r awgrymiad yma, gan nodi mae pob elfen yn y dull yn ymgysylltu ag amrywiaeth o arddulliau dysgu. Mae pob plentyn yn dysgu mewn ffurf wahanol, felly, mae dull yma yn addas iawn iddynt (Witt, Colbert & Kelly, 2013). Cytunaf fod yna rhai cyfyngiadau i’r dull yma, ond yn gyffredinol, mae’r dull yn addas i bob dysgwyr ac yn addas i’r ymchwil rwy’n cynnal.



















Ystyriaethau Moesegol

Trwy gydol yr ymchwil byddaf yn dilyn canllawiau British Educational Research Association (BERA). BERA (2018) yw gymdeithas aelodaeth a chymdeithas ddysgedig sydd wedi ymrwymo i hyrwyddo ansawdd ymchwil, meithrin gallu ymchwil a meithrin ymgysylltiad ymchwil. Nod BERA yw llywio datblygiad polisi ac ymarfer trwy hyrwyddo'r dystiolaeth o'r ansawdd gorau a gynhyrchir gan ymchwil addysgol. 

Er mwyn cynnal unrhyw ymchwil yn y Deyrnas Unedig, mae rhaid i’r ymchwilir dilyn a chydymffurfio gyda chanllawiau BERA. Un o’r prif ddisgwyliadau yw cydsyniad, mae rhaid i bob cyfranogwyr bod yn ymwybodol o’r hawl sydd ganddyn nhw sef – I dynnu mas o’r ymchwil o unrhyw adeg am unrhyw reswm, does dim rhaid i’r cyfranogwyr rhoi rheswm dros dynnu mas chwaith. Noda Resnick (2018) mae moeseg yn hollol bwysig yn y byd ymchwil oblegid maent yn hyrwyddo agweddau cydweithredol sydd yn gallu ymddiried o fewn ymchwil.

Er mwyn cynnal yr ymchwil, danfonais i lythyr caniatâd at rieni’r disgyblion i esbonio’r ymchwil bwriadaf i gynnal ar y dydd. Esboniais fod hawl i’r rhieni/disgyblion i dynnu mas o’r cyfweliad unrhyw bryd maent yn teimlo bod eisiau am unrhyw reswm o gwbl. Sicrheais bydd enwau’r plant yn cael ei chadw’n anhysbys a bydd fideo’r cyfweliad dim ond yn cael ei ddefnyddio gen i. Wnes i lenwi mas ffurflen foeseg er mwyn cynnal yr ymchwil (gweler atodiad iii a iv). 

I ddilyn canllawiau BERA, mae rhaid cadw enw pob cyfranogwyr yn hollol anhysbys ynglŷn ag ymchwil yn ysgolion. Yn yr achos hwn, dewisais i roi'r enwau canlynol i’r 3 disgybl sef disgybl 1, disgybl 2 a disgybl 3. Cyn cynnal yr ymchwil byddaf yn cael sgwrs gyda’r disgyblion er mwyn sicrhau maen nhw’n hollol ymwybodol o’r holl hawliau sydd ganddyn nhw yn ystod y cyfnod ymchwil.





Chanlyniadau astudio gwersi

O’r arsylwad, wnes i ddarganfod llawer o bethau am glod a chosb. Hefyd, ges i fewnwelediad o sut mae’r disgyblion yn teimlo ar ôl derbyn clod a chosb gan ystyried nid yw pob dull clod a chosb yn gweithio i bob disgybl. Cafodd y gwersi eu haddasu er mwyn i’r cyflawnid o’r gwersi i fod yn hirach; y rheswm dros hyn oedd i’r athrawes i roi fwy o gyfleoedd i ddarparu clod neu gosb yn ystod y dydd. Yn ôl Robins (2012), dylai’r athrawon yn yr ysgol yn rhoi cymaint â chyfleoedd a gallant er mwyn rhoi clod i’r disgyblion, gan roi clod am arfer dda, gall disgyblion eraill yn y dosbarth dilyn yr un esiampl; byddech chi’n gweld yr un fath o ymddygiad yn dechrau dod ar ôl i ddisgyblion derbyn clod (Robins, 2012). Gall hyn hefyd fod yn ddisgwyliedig gyda chosb, pan fydd disgyblion yn derbyn cosb, fe ddylech chi ddechrau gweld y disgyblion eraill a’r disgyblion sef wedi derbyn y gosb i osgoi ymddwyn yr un ffordd yn y dyfodol.

Yn ystod y wers, rhoddwyd yr athrawes dosbarth llawer o glod a chosb i weld yr effeithiau gwahanol maent yn cael ar y disgyblion. Rhoddwyd fwy o glod i’r disgyblion i gymharu â chosb. Roedd clod yn cael ei rhoi am bethau fel siarad Cymraeg, eistedd yn llonydd neu roi cynnig i ymateb. Roedd cosb yn cael ei rhoi am bethau fel torri ar draws fi neu gyd-ddisgyblion, gweiddi mas neu siarad Saesneg. Roedd yn haws i weld bod y doi strategaeth yn gweithio’n dda. 

Gan ddefnyddio clod, welais i fod y disgyblion yn teimlo’n arbennig ac yn teimlo rhyw fath o falchder ar ôl derbyn clod, maent hyn yn amlwg yn annog nhw i barhau gydag ymddwyn yn y ffordd yma. Gan ddefnyddio cosb, welais i fod y disgyblion yn gwrando’n syth ar ôl un rhybudd ac roedd ymddygiad yn gwella’n syth.

Mae’r siart ymddygiad yn gweithio’n arbennig o dda yn ystod y dydd. Os mae plant yn cyrraedd yr adran gorau (serennog) erbyn diwedd y dydd, maent yn cael 10 munud amser aur yn y prynhawn. Os yw’r plant yn cwympo i’r gwaelod o’r siart (o ganlyniad i’r weithred) maent yn colli 5 munud amser chwarae. Roedd yn amlwg weld yr ymateb wrth y cyd-ddisgyblion ar ôl iddyn nhw weld enw rhywun yn symud lan neu lawr y siart.

I symud ymlaen, rwyf yn mynd i ffocysu ar glod yn hytrach na chosb. Gwelais i fod clod yn gweithio’n well er mwyn i’r plant i ddysgu’n effeithiol.  Roedd yn braf i weld pa mor hapus oedd y plant gan gymryd clod a pha mor well roedden nhw’n gweithio. Rwy’n ceisio osgoi cosbi’r disgyblion pryd bynnag rwy’n gallu achos y peth olaf dwi eisiau yw gwneud i’r disgyblion teimlo’n fach. Ond, fel nodais, nid yw clod yn gweithio i bob disgybl, felly, mae rhaid ystyried weithiau, bydd yn well i ddefnyddio cosb fel strategaeth ymddygiad yn lle clod. O’r profiad yma, dysgais i lwyth o strategaethau clod a chosb a sut i ddefnyddio nhw yn y dosbarth. Dysgais i fod pob disgybl yn cymryd clod a chosb yn wahanol, felly, mae rhaid cymryd amser er mwyn darganfod pa strategaethau sy’n gweithio’n well i bob disgybl. Hefyd, wnes i ddarganfod bod y disgyblion sydd yn wastad yn ymddwyn ac yn pob tro rhoi eu gorau glas yn fel arfer yn aros yn yr un adran ar y siart ymddygiad achos dydyn nhw ddim yn gwneud unrhyw beth mas o le ac yn wastad yn ymddwyn felly mae hi’n anodd gwybod pryd i roi clod iddynt.


















Trafodaeth canfyddiadau ymchwil 

Y prif ganfyddiadau oedd bod y dysgwyr yn gweld bod clod yn gweithio’n well iddynt na chosb. Dywedon nhw fod y teimlad o dderbyn clod yn annog nhw i weithio'r un ffordd trwy’r dydd. Mae cosb yn gallu gwneud iddynt deimlo’n fach ac yn gaeedig sydd weithiau yn creu teimlad o ddihyder sydd yn gallu arwain at safon is o waith. Pan fydd y disgyblion yn gweld clod/cosb, mae hyn yn annog nhw i ymddwyn yr un ffordd neu osgoi ymddwyn y ffordd.  Roedd y cwestiynau yn addas oherwydd ges i fewnwelediad o’r hyn mae’r disgyblion yn teimlo pan fyddent yn cymryd clod/cosb sydd yn hollol bwysig.

O’r wybodaeth derbyniais i o’r ymchwil, ar y cyfan, mae’r dosbarth yn gweld bod clod yn gweithio’n well na chosb. Ond, mae eisiau ystyried dyw neb yn hoffi cael ei chosba, yn enwedig plant, felly, falle mai canfyddiad hyn yn fias. O’r arsylwad yn unig, welais i fod y disgyblion yn ymateb yr un ffordd gyda chlod a chosb. Yn fy marn i, roedd cosb yn well i ddefnyddio er mwyn lleihau ymddygiad drwg ac roedd clod yn gweithio’n well er mwyn annog y plant i ymddwyn yn dda ac i godi safon o waith trwy’r wythnos. Welais i’r plant yn rhoi fwy o gynnig i ymdrechu ac i ymddwyn yn dda ar ôl derbyn clod.

Cytuna Sadin (2021) gyda’r canfyddiadau yma gan nodi bod clod a chosb yn darparu ymatebion positif wrth y disgyblion ar y cyd. Oblegid clod, mae’r disgyblion yn tueddu bod yn fwy brwdfrydig wrth ddysgu. Darganfyddaf pan mae disgyblion yn dangos brwdfrydedd tuag at ddysgu, maent yn tueddu i ymdrechu’n well. Ond, ar y llaw arall, mae cosb yn gwneud i’r disgyblion i deimlo’n gywilydd ac yn cael yr effaith gwrthwyneb o glod (Sadin, 2021). Gan ystyried y llenyddiaeth yma, cytunaf fod clod a chosb yn gweithio’n dda yn yr amgylchedd dysgu, ond mae rhaid bod yn ofalus wrth gosbi disgyblion.





Casgliadau

Gan ystyried y doi strategaeth defnyddiais i sef arsylwad gwers a chyfweliad, credaf rwy wedi cael mewnwelediad dwfn o’r hyn mae’r disgyblion yn teimlo wrth dderbyn clod a chosb. Wrth gynnal arsylwad gwers, gwelaf y ffordd mae’r disgyblion yn ymateb wrth dderbyn clod a chosb yn ystod y dydd ac yr effaith mae hi’n cael dim yn unig ar y ffordd maen nhw’n ymddwyn, ond hefyd, y ffordd maen nhw’n gweithio trwy’r gweddill yr wythnos. Roedd yr ymchwil yma wedi galluogi mi i weld yr effaith ar y cyd-ddisgyblion wrth iddyn nhw weld eu cyfeillion yn derbyn clod neu gosb. 

Ar y llaw arall, roedd yna rhai cyfyngiadau i’r dulliau defnyddiais i. Y cyfyngiad cyntaf yw – wnes i ddim ond cyfweld a 3 disgybl o’r dosbarth, felly, mae rhaid gofyn y cwestiwn, a fyddai yn cael yr un canfyddiadau os oeddwn i wedi dewis 3 disgybl arall neu ddewis mwy na 3 disgybl i gyfweld â? Yn gyffredinol, credaf bydd rhan fwyaf o’r dosbarth yn rhoi’r un atebion i mi, ond mae dal rhaid bod yn sceptigol a gofyn y cwestiwn. Cyfyngiad arall wnes i ddarganfod oedd – nid oedd y dosbarth llawn yn bresennol yn ystod fy arsylwad wers, felly, a oedd hwn wedi effeithio'r ffordd mae’r dosbarth yn gweithio? Weithiau, mae rhai disgyblion yn cael effaith enfawr ar y dosbarth a’r ffordd mae’r dosbarth yn ymddwyn ac ymdrechu, felly, mae rhaid ystyried yr agwedd yma. Y cyfyngiad olaf welais i yn y dosbarth oedd, nid oedd y plant yn gallu eistedd ar y carped am amser hir a chanolbwyntio, sydd yn gwneud hi’n anodd i’r athrawes/athro i roi digon o gyfleoedd i roi clod neu gosb. 

Ar y cyfan, rwy’n meddwl roedd y dulliau defnyddiais yn eithaf addas i’r ymchwil ond roedd rhai pethau gallai addasu tro nesaf er mwyn cadw’r canfyddiadau mor ddibynadwy â phosib.







Argymhellion 

I symud ymlaen byddaf yn ceisio ffocysu ar glod yn hytrach na chosb oblegid yr effaith negyddol mae cosb yn gallu cael ar y disgyblion. Wrth ymchwilio ar gyfer yr aseiniad yma, rwyf wedi darganfod yr effeithiau arbennig mae clod yn cael ar ddisgyblion a pha mor bwysig yw hi fod ni fel athrawon yn rhoi clod mor aml â phosib a hefyd sicrhau rydym yn rhoi digon o gyfleoedd i’r disgyblion i dderbyn clod. I grynhoi, credaf mai clod yw’r dull gorau er mwyn canmol ac annog y disgyblion i ymdrechu’n well a hefyd ymddwyn yn well yn yr ysgol. Rwyf wedi dysgu wrth fod ar leoliad, mae cosbi disgyblion yn rhoi teimlad cywilydd iddyn nhw ac yn gwneud iddyn nhw deimlo’n gaeedig sydd yn cael effaith negyddol ar eu gwaith ac ymrwymiad yn y dosbarth.

Yn fy marn i, mae’r ymchwil yma wedi ateb fy nghwestiynau gofynnais i gyn cynnal yr ymchwil ac wedi rhoi ymwybyddiaeth i mi o sut mae’r disgyblion yn dysgu’n effeithiol. Rwy hefyd wedi darganfod y clod gorau mae’r dosbarth yn hoffi, y pethau mae’r disgyblion yn derbyn clod a chosb am, sut maen nhw’n teimlo ar ôl derbyn clod neu gosb a phethau eraill ar hyd y daith.

Mae’r profiad yma wedi datblygu fy nealltwriaeth o’r pwnc byddaf yn bendant yn defnyddio pob dydd yn ystod fy ngyrfa ac yn bendant wedi datblygu fy sgiliau a datblygiad fel darpar athro. Pe bawn i’n gwneud yr ymchwil yma eto, byddaf yn ceisio arsylwi fwy o wersi a hefyd cyfweld â mwy o ddisgyblion er mwyn derbyn canfyddiadau mwy dibynadwy.

